**mr.sc. Goran Varat, dipl.oec.**

Predsjednik Uprave Banke od travnja 2019. godine.

Goran Varat magistar je ekonomskih znanosti, a diplomski studij završio je na Ekonomskom fakultetu Sveučilišta u Zagrebu, smjer Financije.

Profesionalnu karijeru započeo je u Hrvatskoj narodnoj banci 2002. godine, gdje je radio u Sektoru za centralno bankarske operacije a zatim od 2004. do 2008. godine u Sektoru bonitetne regulative i nadzora banaka kao Specijalist upravljanja tržišnim rizicima i rizikom likvidnošću.

U Podravskoj banci zapošljava se 2008. godine na poslovima izvršnog direktora Sektora financijskih tržišta, a od 2015. do 2019. godine član je Uprave Podravske banke

Predsjednik Uprave Banke je od travnja 2019. godine.

**Daniel Unger, dipl.oecc**

Član Uprave Banke od 2015. godine

Daniel Unger diplomirao je na Ekonomskom fakultetu Sveučilišta u Zagrebu, smjer Poslovna ekonomija – Financije. Položio je licencirani ispit za investicijskog savjetnika u organizaciji Hanfa-e.

U Podravskoj banci kontinuirano je zaposlen od 1997. godine. Za to vrijeme radio je na različitim poslovima deviznog platnog prometa, poslovima podrške poslovanju, voditelja poslovnice, a od 2003. godine je na rukovodećim pozicijama unutar komercijalne funkcije obavljajući poslove izvršnog direktora Komercijalnog sektora.

Član Uprave Banke je od 2015. godine, u ponovljenom mandatu od travnja 2019. godine.

**Renata Vinković, dipl.oecc**

Članica Uprave Banke od travnja 2019. godine

Renata Vinković diplomirala je na Ekonomsko fakultetu Sveučilišta u Zagrebu, smjer Marketing.

Od 1996. godine do danas zaposlena je u Podravskoj banci, najprije na poslovima kreditnog referenta, a zatim na sve odgovornijim pozicijama unutar organizacijskih jedinica nadležnih za rizike na kojima se kontinuirano nalazi od 2007. godine. Kao Izvršna direktorica Sektora upravljanja rizicima bila je zadužena za upravljanje i nadzor nad rizicima te pružanje stručne podrške pri identifikaciji i kvantifikaciji rizika.

 Članica Uprave Banke je od travnja 2019. godine.

**Moreno Marson**

Glavni izvršni direktor Banke od 2000. godine

Rukovodilac sa više od 35 godina vodećeg i operativnog iskustva u bankarskom sektoru tijekom kojih je razvijao i primjenjivao jasne poslovne strategije te koordinirao operativne i poslovne aktivnosti u svim segmentima bankarskog poslovanja, najprije u talijanskom bankarskom sektoru, a od 2000. godine u Podravskoj banci.

Obrazovanje je stekao na Institutu za trgovinu „I. Cankar“ – Gorizia, a nakon toga nastavio s kontinuiranim usavršavanjem stekavši licencu investicijskog savjetnika u Italiji te više master diploma iz područja managmenta u bankarstvu na SDA Bocconi School of Management u Milanu